156 
el/er maaske to Arter af Ambra-Slægten borte til de almindeligste 
Skovtræer paa den store 6, som i den miocene Tid indtog det 
nuværende Schweiz og herfra strakte sig saalangt mod Ost, som 
Balkankjeden naaer, er, som bekjendt, denne Slægt nu ganske 
forsvunden i Europa; i Lilleasien derimod er den repræsenteret 
ved L. orientale *) og i Nordamerika og Mexico ved L. styraci- 
fluci**)) hvortil endnu kommer L. macrophylla i Centralamerika. 
Den i Europa udbredte miocene Art (L. europæum ) stemmer 
imidlertid langt mere overens med den nordamerikanske end med 
den asiatiske Art, og den var navnlig i Bladene hin saa lig, at 
* L. orientale er paa nogle Steder i den sydvestlige Del af Lilleasien, 
især i de overfor Rhodos liggende Kystegne og navnlig i de lavere 
Bjergregioner et herskende Skovtræ. Det orientalske Ambratræ ligner 
i Bladene Acer campestre, og det forholder sig i det hele paa samme 
Maade til L. styracifiua som Acer campestre til Acer platanoides ; det 
er nemlig et mindre', kun 30—40, undertiden 60 Fod hoit Træ med 
smaa but-lappede Blade. Det kan hos os dyrkes i Friland, saa længe 
det ikke er for stort til at dækkes om Vinteren. 
**) Det nordamerikanske Ambratræ blev forst kjendt fra Mexico. Det var 
nemlig blandt de allerførste Planter, som bleve beskrevne fra denne 
Del af Amerika af Francisco Hernandez, en spansk Læge, som 
(1593—1600) blev sendt af Philip den Anden til Mexico for at 
undersoge dette Riges naturhistoriske Skatte (De la naturaleza y ver¬ 
tudes de las arboles de la nueva Espana. Mexico. 1615). Forst 1681 
blev det bekjendt fra Nordamerika, da Missionæren Ban is ter blev 
sendt didhen af Biskop C om pton for at samle Planter til hans be¬ 
rømte Have i Fulham. Af Ray blev det beskrevet under Navn af 
Styrax Aceris folio. Denne Art horer til de almindeligste og anse¬ 
ligste Skovtræer i alle Nordamerikas ostlige Stater fra Ny-York 
(40°—41°) og gjennem Texas til Rio Brazos, især i Egne med en 
meget fugtig Bund. I Mexico paa den ostlige Heldning af Cordilleren, 
i en Hoide af 3—4000 Fod, optræder denne Art igjen, tildels som en 
særegen Form {var. mexicana). L. styracifiua leverer en Balsam af 
samme Beskaffenhed som den af L. macrophylla. 
Paa Bjergene i den tropiske Del af Asien repræsenteres Ambra- 
Familien af Slægten Altingia, der har udelte Blade og vingeløse Fro. 
Altingia excelsa Noronha, der horer til de colossaleste Skovtræer, 
danner navnlig paa Java i den nederste Del af KalTeregionen (2500— 
3500'), i de skyrige og fugtige Bjerghoider, de saakaldte Rassamala- 
Skove (Junghuhn: Java V. I, p. 319). Den opnaaer en Hoide af 
160 Fod og de soileformede Stammer 90—100 Fod. A. sinensis voxer 
paa Honkong. Ambra-Familien er saaledes indskrænket til 5 Arter. 
